ହାମିଲ୍ଟନ ଟେଷ୍ଟଃ ସୁବିଧାଜନକ ସ୍ଥିତିରେ ନ୍ୟୁଜିଲାଣ୍ଡ\nହାମିଲ୍ଟନ, ୧୦।୧୨(ପି.ଟି.)- ଭ୍ରମଣକାରୀ ଓ୍ବେଷ୍ଟଇଣ୍ଡିଜ୍ ଦଳ ବିପକ୍ଷରେ ଏଠାରେ ଚାଲିଥ\nହାମିଲ୍ଟନ ଟେଷ୍ଟଃ ସୁବିଧାଜନକ ସ୍ଥିତିରେ ନ୍ୟୁଜିଲାଣ୍ଡ\t December 10th, 00:00 AM December 10th, 00:00 AM\nହାମିଲ୍ଟନ, ୧୦।୧୨(ପି.ଟି.)- ଭ୍ରମଣକାରୀ ଓ୍ବେଷ୍ଟଇଣ୍ଡିଜ୍ ଦଳ ବିପକ୍ଷରେ ଏଠାରେ ଚାଲିଥିବା ୨ୟ ଟେଷ୍ଟରେ ନ୍ୟୁଜିଲାଣ୍ଡ ଦଳ ୨ୟ ଦିବସ ଶେଷ ସୁଦ୍ଧା ସୁବିଧାଜନକ ସ୍ଥିତିରେ ରହିଛି। ଘରୋଇ ଦଳର ଦୁଇ ଦ୍ରୁତ ବୋଲର ଟିମ୍ ସୌଦି ଓ ଟ୍ରେଣ୍ଟ ବୋଲ୍ଟଙ୍କ ଯୋଗୁ ଏଭଳି ସମ୍ଭବ ହୋଇପାରିଛି। ଉଭୟ ବୋଲର ୪ଟି ଉଇକେଟ ନେବାରୁ ନ୍ୟୁଜିଲାଣ୍ଡ ପ୍ରଥମ ଇନିଂସ୍ରେ ଆଗୁଆ ରହିବ ବୋଲି ବିଶେଷ ସମ୍ଭାବନା ସୃଷ୍ଟି ହୋଇଛି। ରବିବାର ଘରୋଇ ଦଳ ତା'ର ଅସମାପ୍ତ ପ୍ରଥମ ଇନିଂସ୍ ସ୍କୋର୍(୨୮୬/୭)ରୁ ବ୍ୟାଟିଂ ଆରମ୍ଭ କରି ବଳକା ୩ ଉଇକେଟରେ ୮୭ ରନ୍ ଯୋଗ କରିଥିଲା। ଫଳରେ ଦଳିୟ ସ୍କୋର ୩୭୩ରେ ପହଞ୍ଚିଥିଲା। ଦଳର ନିମ୍ନକ୍ରମରେ ସୌଦି ୩୧ ଓ ବୋଲ୍ଟ ୩୭ ରନ୍ କରିଥିଲେ। ଓ୍ବେଷ୍ଟଇଣ୍ଡିଜ୍ ପାଇଁ ଶାନ ଗାବ୍ରିଏଲ ୪ଟି ଓ କେମାର ରୋଚ୍ ୩ଟି ଉଇକେଟ ନେଇଥିଲେ। ଏହାପରେ ବୋଲ୍ଟ ଓ ସୌଦିଙ୍କ ଯୋଡ଼ି ଭ୍ରମଣକାରୀ ଦଳର ବ୍ୟାଟିଂ ଆରମ୍ଭରୁ ଗୋଟିଏ ପରେ ଗୋଟିଏ ବ୍ୟାଟ୍ସମ୍ୟାନଙ୍କୁ ଶିକାର କରିଥିଲେ। ଫଳରେ ଦିବସ ଶେଷ ସୁଦ୍ଧା ଓ୍ବେଷ୍ଟଇଣ୍ଡିଜ୍ ଦଳ ୮ ଉଇକେଟ ହରାଇ ୨୧୫ ରନ୍ କରିବାକୁ ସକ୍ଷମ ହୋଇଛି। ଦଳ ପକ୍ଷରୁ କ୍ରେଗ ବ୍ରାଥଓ୍ବେଟ ସର୍ବାଧିକ ୬୬ ରନ୍ କରିଥିଲେ। ଭ୍ରମଣକାରୀ ଦଳକୁ ପ୍ରଥମ ଇନିଂସ୍ରେ ଅଗ୍ରଣୀ ପାଇଁ ବଳକା ୨ ଉଇକେଟରେ ୧୫୮ ରନ୍ର ଆବଶ୍ୟକତା ରହିଛି। ଷ୍ଟମ୍ପ ଅପସାରଣ ବେଳକୁ ପଦାର୍ପଣକାରୀ ରେମୋନ ରେଫେର ୨୨ ଓ ମିଗୁଏଲ କୁମିନ୍ସ ୧୦ ରନ୍ କରି ଅପରାଜିତ ରହିଛନ୍ତି। ଘରୋଇ ଦଳ ପକ୍ଷରୁ ବୋଲ୍ଟ, ସୌଦି, କଲିନ ଗ୍ରାଣ୍ଡହୋମ ଓ ନିଲ ଓ୍ବଗନର ୨ଟି ଲେଖାଏ ଉଇକେଟ ନେଇଛନ୍ତି।
